stanford-oval/wikipedia huggingface dataset:
Thriller Bark
Thriller Barkin asukkaat

Hirmunelikko:
Gecko Moriasta on tietoa hänen omalla sivullaan.
Tohtori Hogback on kirurginero. Hän on entinen lääkäri, joka nykyään toimii Gecko Morian alaisena. Chopper oli aiemmin Tohtorin suuri ihailija, mutta tavatessaan Hogbackin, hänen ihailemisensa muuttui vihaksi ja siitä kehkeytyi taistelu, jossa mukana oli myös Nico Robin. Hogback itse oli ihastunut näyttelijätär Victoria Cindryn kauneuteen. Cindryn kuoltua Hogback liittyi Gecko Morian miehistöön, sillä Moria oli luvannut Cindryn zombiksi Hogbackille. Siksi Hogback käyttääkin useimmiten Cindryä taistelussa kuin häntä itseään. Hogbackin työ Thriller Barkissa on suunnitella zombeja, jotka Moria sitten herättää henkiin varastamalla varjoja ja laittamalla ne zombien sisälle. Myös Tohtori Hogbackilla on omituinen nauru (Fos fos fos).
Kalmiston Absalom on soturi- ja kenraalizombien komentaja. Hän on mies, joka on oikeastaan kirottu. Absalom on luonteeltaan pervo ja ihastui Namiin nähdessään tämän alasti kylpemässä. Hän jopa yritti päästä naimisiin Namin kanssa tämän ollessa tajuttomana ja melkein onnistuikin yrityksessään, ellei Sanji olisi pelastanut Namia. Absalom oli syönnyt Sanjin unelmien pirunmarjan Häilyhäily Marjan, jonka avulla hän pystyi muuttumaan näkymättömäksi. Sanji suuttui kyseisestä asiasta ja aloitti taistelun hänen ja Absalomin välillä. Absalom pelkää Lolaa, koska tämä haluaa päästä pakosta naimisiin Absalomin kanssa.
Aaveprinsessa Pelona on villi- ja yllärizombien komentaja sekä ainoa naispuolinen jäsen hirmunelikosta. Hänellä on apureinaan Nega-aaveita, jotka pystyvät tekemään ihmiset heikoiksi ja saamaan heidät masennukseen. Pelona tuli Gecko Morian miehistöön kyytin itse asiassa vain huvin vuoksi, mutta kun homma alkoi karata käsistä, Pelona karkasi sieltä zombinsa mukana. Ei kuitenkaan päässyt pitkälle, kun Kuma jo vei Pelonan muualle. Pelona taisteli Usoppton kanssa tämän hämmästyessä Usoppton kykyä pärjätä Nega-aaveita vastaan. Myös outo nauru (Horo horo horo).
Muut

"Demoni" Oars on suurikokoinen muinaishirviö ja zombi, joka sisältää Luffyn varjon. Oarsin luonne vastaa Luffyn luonnetta sisällä olevan varjon takia.
Tuuli, Jigoroo on zombi, joka sisältää Zoron varjon.
Piski on zombi, joka sisältää Sanjin varjon.
Samurai Ryuuma on zombi, joka sisältää Brookin varjon.
Brook menetti varjonsa Ryuumalle, mutta sai sen myöhemmin takaisin. Nykyisin yhdeksäs Olkihattupiraattien jäsen.
Victoria Cindry oli ennen kuuluisa näyttelijätär, mutta kuoli lavaonnettomuudessa. Tohtori Hogback ihaili suuresti Cindryn kauneutta, mutta murtui kuullessaan Cindryn kuolleen. Pian hän jätti työnsä ja siirtyi Gecko Morian miehistöön tämän luvatessa, että jos Hogback valmistaa hänelle zombeja, niin Moria palauttaa Cindryn henkiin varastamallaan varjolla. Cindry vihaa lautasia, sillä hänen kerrotaan vielä eläessään koettelevan miehensä ja isäntänsä rakkautta rikottamalla miehensä kymmenen lautasta, mutta suututti myös sillä tavalla entisen miehensä.
Hildon on lepakkomainen zombi, jonka Nami, Chopper ja Usopp tapasivat aavesaarella "Kerberoksen" jälkeen. Hildon puhuu erikoisesti, sillä hän vaihtaa aina sanojen E-kirjaimet I-kirjaimiksi (Esim. lause: Tosiaan, onhan si irikoinen, jolla Hildon tarkoittaa: Tosiaan, onhan se erikoinen).
Lola on merirosvo, jolta on varastettu varjo, jääden sen jälkeen Thriller Bark-saareen vangiksi. Lola on myös Rolling Piratesien kapteeni. Lola tykästyy usein tapaamiinsa miehiin ja sanoo lähes aina "mennään naimisiin", mutta on jo saanut yli 4444 torjuntaa (esim. Luffy). Siksipä häntä kutsutaankin Kosija-Lolaksi. Hän pelasti Namin Absalomilta, Absalomin yrittäessä päästä naimisiin Namin kanssa.
Rolling Pirates on merirosvojoukko, jotka ovat jääneet Gecko Morian vangeiksi saarelle. Siksipä he ovat perustaneet "Gecko Morian Uhrit Tuki Ry:n". He ovat olleet ilman varjoja jo 30 vuotta, ja siksipä he tappavat zombeja löytääkseen omat varjonsa. Heidän kapteeninsa on Lola.
Djibril Tamsir Niane

Djibril Tamsir Niane (9. tammikuuta 1932 Conakry, Guinea – 8. maaliskuuta 2021 Dakar, Senegal) oli guinealainen kirjailija ja historioitsija.
Niane opiskeli ensin Dakarissa ja valmistui vuonna 1959 ranskalaisesta Bordeaux'n yliopistosta oppiarvolla historiasta. Hänen ensimmäisenä tutkimustyönään ilmestyi vuonna 1959 Recherches sur l’empire du Mali, jota seurasi Jean Suret-Canalen kanssa laadittu Histoire de l'Afrique occidentale (1961). Niane julkaisi vuonna 1960 romaanin Soundjata ou l'épopée mandingue, joka käsittelee Malin kuningaskunnan 1200-luvulla perustanutta Sundiata Keitaa. Hänen muita teoksiaan ovat novellikokoelma Mery (1975) sekä historialliset näytelmät Sikasso ja Chaka.
Niane osallistui UNESCO:n General History of Africa -kirjasarjahankkeeseen, jossa hän työskenteli ajanjakson 1100-luvulta 1500-luvulle kattaneen osan parissa. Lisäksi Niane kokosi yhteen griotien laulujen sanoja, joissa ylistettiin Sékou Touréa Guinean itsenäisyyden varhaisina aikoina. Hän kuoli 89-vuotiaana koronavirustautiin.
Dečanin luostari

| Kosovon keskiaikaiset monumentit Dečanin luostari |
| --- | --- |

Maailmanperintökohde
Sijainti:  Kosovo  42°32′48″N, 20°16′18″E
Tyyppi:  kulttuuri
Kriteerit:  ii, iii, iv
Tunnusnumero:  724
Valintahistoria
Valintavuosi:  2004
Laajennusvuosi:  2006
 
Dečanin luostari on suuri ortodoksinen luostari Kosovossa, 12 km Pećin kaupungista etelään. Sen katedraali on Balkanin suurin keskiaikainen kirkkorakennus, ja siellä on parhaiten säilynyt Bysantin freskoja.
Luostari on rakennettu vuosien 1327 ja 1335 välillä ja se on omistettu Kristuksen ylösnousemukselle. Nykyisin luostarin veljestöön kuuluu kolmekymmentä jäsentä.
Kristus kantaa ristiä. 1300-luvun fresko Dečanin luostarissa.
Luostari ja kolme muuta Serbian ortodoksista kirkkoa ja luostaria ovat olleet UNESCOn maailmanperintökohde vuodesta 2004.
Aiheesta muualla

Kuvia tai muita tiedostoja aiheesta Dečanin luostari Wikimedia Commonsissa
BLAGO Fund: Visoki Dečani
UNESCO (laaja kuvaus)
Deșteaptă-te, române!

| Deșteaptă-te, române! |
| --- | --- |
 Kansallislaulun sanat ja nuotit
Valtio:   Romania
Säveltäjä:  Anton Pann
Sanoittaja:  Andrei Mureșanu
Sävelletty:  1848
Suomenkielinen nimi:  Herää, romanialainen!
   Kansallislaulu ilman sanoja 
Deșteaptă-te, române! (”Nouse, romanialainen!”) on vuodesta 1990 Romanian kansallislaulu.
Hymnin tekstin on kirjoittanut Andrei Mureșanu (1816–1863) ja musiikin säveltänyt Anton Pann (1796–1854). Kyseessä on isänmaallinen runo, joka kirjoitettiin vallankumousvuonna 1848, alun perin nimellä ”Un răsunet” (”Kaiku”). Laulu esitettiin ensi kerran julkisesti 29. kesäkuuta Râmnicu Vâlcean kaupungissa. Laulusta tuli välittömästi suosittu vallankumoushymni, joka sai uudeksi nimekseen ”Deșteaptă-te, române!”.
Tästä lähtien laulua laulettiin kaikkien suurten kansallisten konfliktien aikana, kuten Romanian itsenäisyyssodassa (1877–1878) ja maailmansotien aikaan. Kun Romanian kommunistihallinto kukistui joulukuussa 1989, muodostui laulusta mielenosoittajien tunnuslaulu. Huhtikuussa 1990 Romanian parlamentti valitsi laulun Romanian viralliseksi hymniksi Nicolae Ceaușescun aikaisen kansallislaulun ”Trei culori” (”Kolme väriä”) tilalle.
Joitakin vuosia ”Deșteaptă-te, române!” oli myös Moldovan kansallislaulu, mutta vuonna 1994 sen tilalle valittiin ”Limba noastră” (”Meidän kielemme”).
Mureșanun isänmaallisessa runossa on yksitoista säkeistöä, mutta kansallishymniin niistä on sisällytetty vain 1., 2., 4. ja 11.
Aiheesta muualla

Kansallislaulun virallinen kotisivu
Kansallislaulu laulettuna unkarilaisella sivustolla
De’Aaron Fox

| De’Aaron Fox |
| --- | --- |
 Fox vuonna 2016.
Henkilötiedot
Koko nimi:  De’Aaron Fox
Syntynyt: 20. joulukuuta 1997 (ikä 26) New Orleans, Louisiana, Yhdysvallat
Kansalaisuus:   Yhdysvallat
Koripalloilija
Lempinimi:  Fox, Swipa
Pelipaikka:  Pelintekijä
Pituus:  190 cm
Paino:  84 kg
NBA-varaus:  5. varaus 2017 (Sacramento Kings)
Pelaajaura
Yliopistojoukkueet
2016–2017:  Kentuckyn yliopisto
Seurajoukkueet
2017–:  Sacramento Kings
De’Aaron Fox (s. 27. lokakuuta 1997 New Orleans, Louisiana) on yhdysvaltalainen koripalloilija.
Pelintekijänä pelaava Fox pelasi kauden 2016–2017 Kentuckyn yliopistossa ja asettui ehdolle NBA:n kesän 2017 varaustilaisuuteen, missä hänen odotettiin yleisesti kuuluvan kärkipään varauksiin. Sacramento Kings varasikin hänet tilaisuuden viidennellä vuorolla.
Aiheesta muualla

Kuvia tai muita tiedostoja aiheesta De’Aaron Fox Wikimedia Commonsissa
Dispensationalismi

Dispensationalismi on kristinuskon teologian suuntaus, joka erottaa Jumalan ohjelman kirkolle ja Israelille. Opin mukaan Israel ei ole menettänyt asemaansa Jumalan kansana eikä kirkkoa nähdä ”uutena Israelina”. Se levisi 1800- ja 1900-luvuilla lähinnä fundamentalismin mukana. Dispensationalismi on esiintynyt oppirakennelmana aiemminkin, mutta roomalaiskatolisen kirkon oppien tarkan määrittelyn vuoksi se on esiintynyt lähinnä marginaalisena suuntauksena. Dispensationalismi sai uutta suosiota John Nelson Darbyn eskatologian perusteella, johon kuului muun muassa oppi seitsemän vuoden vihan ajasta.[lähde? ]
Dispensationalismin kannattajat uskovat, että Israelin kansakunnalla on Jumalan suunnitelmassa erillinen rooli kristillisen kirkon rinnalla ja että Jumala täyttää Vanhassa testamentissa esitetyt lupaukset Israelille kansakuntana. Jumalan lupaukset koskevat maata, joka tulevaisuudessa toteutuu tuhatvuotisena valtakuntana, josta Kristus hallitsee maailmaa Jerusalemista käsin. Vaikka dispensationalismi on tunnetuin sen eskatologisista opeista, dispensationalismi perustuu aatteeseen, että Jumalalla on kaksi kansaa, kirkko ja Israel, kaikki dispensationalismin muut opit perustuvat tähän ideaan.
John Nelson Darby oli dispensationalism perustaja.
Vaikka dispensationalismi mielletään lähinnä eskatologiseksi opiksi, se kuitenkin käsittää kaikki Raamatun aikakaudet. Siinä ajat on jaettu dispensatioihin eli armotalouskausiin, joita fundamentalistisen tulkinnan mukaan on seitsemän:
viattomuuden aika (paratiisi),
omantunnon aika (Aadamista Abrahamiin),
lupauksen aika/patriarkkojen aika (Abrahamista Moosekseen),
lain aika (Mooseksesta Jeesukseen),
armon aika (Jeesuksesta uskovien tempaukseen),
vihan aika (uskovien tempauksesta Jeesuksen paluuseen, yleensä noin seitsemän vuotta),
valtakunnan aika (Jeesuksen paluusta viimeiseen tuomioon).
Joissain muodoissa armotalouskausia esiintyy vain kolme tai neljä, mutta seitsemää useampaa ei tiettävästi esiinny missään variaatiossa.[lähde? ]
Historia

Dispensationalismin kannattajat ovat pyrkineet löytämään samankaltaisia näkemyksiä dispensaatioista kirkkohistoriasta viitaten teologeihin tai ryhmiin kuten Francisco Ribera, Taboriitit, Joakim Fiorelainen, Dionysius van Rijkel ja muihin. Joakimin teoria kolmesta vaiheesta ihmisen historiassa on esitetty ennakoineen myöhemmin dispensationalistien näkemystä historian järjestämisestä eri dispensaatioihin. Myös Fra Dolcino opetti Fioren teoriaa historiasta, mutta hänen väitettiin opettaneen, että hänen seuraajansa otettaisiin pois eli tempaistaisiin ennen lopun aikojen ahdistusta, minkä jälkeen Jumala lähettäisi Henokin ja Eliaan maan päälle.
Dispensationalism kehittyi järjestelmäksi John Nelson Darbyn opetusten pohjalta, jota pidetään dispensationalismin isänä (1800–1882) , ja hän vaikutti voimakkaasti 1830-luvun Plymouthin veljiin Irlannissa ja Englannissa. Alkuperäinen käsite dispensationalismista syntyi, kun Darby pohti Jesajan 32:n luvun merkitystä Israelille. Hän näki, että ennustus vaati tulevaa toteutumista ja Israelin valtakunnan perustamista. Kirkko nähtiin erillisenä ohjelmana, joka ei liity Israeliin. Näin syntyi profeetallinen maallinen valtakuntaohjelma Israelille ja erillinen ”mysteerinen” taivaallinen ohjelma kirkolle. Jotta nämä kaksi ohjelmaa eivät sekoittuisi, Israelin maallinen ohjelma sivuitettiin, jotta kirkko voisi olla olemassa. Tämän jälkeen kirkko ylöstempautetaan, että Jumalan suunnitelma Israelille voisi taas jatkua.
Tunnettuihin dispensationalisteihin kuuluu mm. C. I. Scofield, Lewis Sperry Chafer, John F. Walvoord, Charles C. Ryrie ja J. Dwight Pentecost.
Levinneisyys

Dispensationalismi on vahvasti levinnyt Yhdysvalloissa, Daniel G Hummel on kuvannut dispensationalismia yhtenä Yhdysvaltojen suosituimmista uskonnollisista perinteistä. Dispensationalismi on suosittu baptismissa ja Plymouthin Veljien joukossa.
Kirjallisuutta

Satama, Mikko: Ilmestyskirja avautuu.  Norderstedt, Saksa:  Books on Demand GmbH, 2020.  ISBN 978-952-80-4280-8.
Aiheesta muualla

Satama, Mikko: Dispensationalismi ja Jumalan liitot
Dispensationalismin historia
Timo Makkonen

Timo Makkonen -nimisiä henkilöitä ovat:
Timo Makkonen, suomalainen koripalloilija
Timo Makkonen, suomalainen seiväshyppääjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Timo Makkonen”, voi hakea sivunnimihaulla, laajalla sivunnimihaulla tai tekstihaulla.
Timo Makkonen (seiväshyppääjä)

Timo Heikki Makkonen (s. 28. kesäkuuta 1977) on uransa päättänyt suomalainen seiväshyppääjä, joka edusti Vantaan Salamoita. Hänen valmentajansa oli Leo Makkonen. Makkonen sijoittui hopealle alle 20-vuotiaiden Euroopan-mestaruuskilpailuissa 1995 tuloksella 545. Hän saavutti SM-hopeaa vuonna 1995 tuloksella 550, joka on myös hänen ennätyksensä. Seiväshypyssä Makkonen on kisannut viimeisen kerran vuonna 2003.
Säämies

| Säämies> The Weather Man |
| --- | --- |

Ohjaaja:  Gore Verbinski
Käsikirjoittaja:  Steven Conrad
Tuottaja:   Todd Black  Jason Blumenthal  Steve Tisch 
Säveltäjä:  Nino Rota
Kuvaaja:  Phedon Papamichael Jr.
Leikkaaja:  Craig Wood
Pukusuunnittelija:  Penny Rose
Pääosat:   Nicolas Cage  Michael Caine  Hope Davis 
Valmistustiedot
Valmistusmaa:   Yhdysvallat
Tuotantoyhtiö:  Escape Artists
Levittäjä:  Paramount Pictures
Ensi-ilta:   28. lokakuuta 2005  3. maaliskuuta 2006
Kesto:  101 min
Alkuperäiskieli:  englanti
Budjetti:  22 000 000 $
Tuotto:  19 039 770 $
Aiheesta muualla
IMDb 
Elonet
AllMovie
Infobox OKNimi-testi OK: 
Säämies (engl. The Weather Man) on Gore Verbinskin ohjaama draama/komedia -elokuva, jonka pääosassa näyttelee Nicolas Cage. Elokuva kertoo David Spritzistä (Cage), kuuluisasta ja menestyvästä televisio-säämiehestä, joka ei kuitenkaan saa uran ulkopuolista elämää järjestykseen. Lasten vieraantuessa ja avioliiton, isä-suhteen ja itsetunnon hipoessa pohjalukemia joutuu Spitz pohtimaan tarkaan tärkeitä omanarvontunnon kysymyksiä.
Näyttelijät

| 0 | 1 | 2 |
| --- | --- | --- |
|  Nicolas Cage  | … |  David Spritz   |
|  Michael Caine  | … |  Robert Spritzel   |
|  Hope Davis  | … |  Noreen   |
|  Gemmenne de la Peña  | … |  Shelly   |
|  Nicholas Hoult  | … |  Mike   |
|  Michael Rispoli  | … |  Russ   |
|  Gil Bellows  | … |  Don   |
|  Judith McConnell  | … |  Lauren   |
Aiheesta muualla

Säämies Internet Movie Databasessa (englanniksi)
David Pastrňák

| David Pastrňák |
| --- | --- |

Henkilötiedot
Syntynyt: 25. toukokuuta 1996 (ikä 28) Havířov, Tšekki
Kansalaisuus:   Tšekki
Jääkiekkoilija
Lempinimi:  Pasta, Dave
Pelipaikka:  oikea laitahyökkääjä
Maila:  oikea
Pituus:  182 cm
Paino:  88 kg
Seura
Seura:  Boston Bruins
Sarja:  NHL
Pelinumero:  88
Pelaajaura
Pääsarjaura:  2014–
Aik. seurat:  AZ Havířov (Tšekki II) Södertälje SK (Allsv.)
NHL-varaus:  25. varaus, 2014 Boston Bruins
KHL-varaus:  34. varaus, 2013 Severstal Tšerepovets
David Pastrňák (s. 25. toukokuuta 1996 Havířov, Tšekki) on tšekkiläinen jääkiekkoilija ja maailmanmestari vuodelta 2024, pelipaikaltaan oikea laitahyökkääjä. Hän pelaa NHL-joukkue Boston Bruinsissa. Seura varasi Pastrňákin ensimmäisellä kierroksella 25. pelaajana NHL:n varaustilaisuudessa 2014. Hän on pelipaikaltaan oikea laitahyökkääjä ja laukoo oikealta.
Ura > Seuraura

Pastrňák on HC Havířovin kasvatti. Hän oli kaudella 2010–2011 seuran U16-junioreiden paras pistemies, maalintekijä ja syöttäjä 53 tehopisteellä. Kaudella 2011–2012 Pastrňák edusti Tšekin U18-juniorisarjassa sekä Havířovia että lainalla HC Třineciä. Hän voitti koko sarjan piste- ja maalipörssin 68 tehopisteellä. Pastrňák voitti myös kevään 2012 karsintasarjan maalipörssin ja jakoi pistepörssin voiton HC Přerovin Michal Rajnochin kanssa 19 tehopisteellä. Hän debytoi samalla kaudella myös miesten peleissä pelattuaan vain 15-vuotiaana Havířovissa Tšekin kolmanneksi korkeimmalla sarjatasolla 2. česká hokejová ligassa kaksi runkosarja-, playoff- että nousukarsintasarjan
Kaudeksi 2012–2013 Pastrňák siirtyi Ruotsiin ja Södertälje SK:n J20-junioreihin. Hän oli joukkueen kolmanneksi paras pistemies 29 tehopisteellä. 16-vuotias Pastrňák debytoi kauden aikana myös Södertäljen miesten joukkueessa ja hän teki Ruotsin toiseksi korkeimmalla sarjatasolla HockeyAllsvenskanissa 11 runkosarja- ja viidessä Kvalserien-ottelussa 3  tehopistettä. Huhtikuussa 2013 Pastrňák solmi kaksivuotisen jatkosopimuksen joukkueen kanssa.
Severstal Tšerepovets varasi Pastrňákin 34. pelaajana KHL:n varaustilaisuudessa 2013. Kausi 2013–2014 oli hänelle ensimmäinen kokonainen Allsvenskanissa ja Pastrňák voitti Södertäljen sisäisen piste- ja syöttöpörssin tehtyään 36 runkosarjaottelussa 24 tehopistettä. Boston Bruins varasi hänet ensimmäisellä kierroksella 25. pelaajana NHL:n varaustilaisuudessa 2014. Samana kesänä Pastrňákin varasi myös OHL-joukkue Belleville Bulls kymmenentenä pelaajana. Hän ei kuitenkaan siirtynyt CHL:ään. Saman kesän heinäkuussa Pastrňák teki kolmivuotisen tulokassopimuksen Bruinsin kanssa, mutta hän sopi pelaavansa kauden 2014–2015 vielä lainalla Södertäljessä.
Syksyn 2014 harjoitusleirin jälkeen Bruins lähetti Pastrňákin Allsvenskanin sijaan AHL-joukkue Providence Bruinsin vahvuuteen, jossa hän aloitti kauden 2014–2015. Pastrňák debytoi Bostonin NHL-miehistössä 24. marraskuuta 2014 Pittsburgh Penguinsia vastaan. Hän sai ottelussa jääaikaa 7.53 minuuttia. Pastrňák avasi maalitilinsä NHL:ssä heti kahdella osumalla 10. tammikuuta 2015 vieraissa Philadelphia Flyersia vastaan, jolloin hänen ottelun molemmat laukauksensa ohittivat Ray Emeryn. Pastrňákin ensimmäinen maali syntyi ylivoimalla ja jälkimmäinen jäi Bruinsin 1–3-voittoon päättyneen ottelun ratkaisumaaliksi. Hänet valittiin ottelun ykköstähdeksi. 29. maaliskuuta 2015 ottelussa Carolina Hurricanesia vastaan Pastrňákista tuli Bruinsin seurahistorian nuorin ja ensimmäinen alle 20-vuotias pelaaja, joka on onnistunut tekemään runkosarjan jatkoerässä voittomaalin, kun hän ratkaisi joukkueelle 2–1-voiton. Pastrňák pelasi NHL:ssä lopulta suurimman osan kaudestaan ja teki 46 runkosarjaottelussa 27 tehopistettä.
Kaudella 2015–2016 Pastrňák teki 51 runkosarjaottelussa 26 tehopistettä. Hänen kauteensa mahtui myös ylävartalovamma, joka kesti lokakuusta tammikuuhun. Pastrňák pelasi kauden aikana myös kolme AHL-ottelua Providencessa.
Maaliskuussa 2023 Pasternak teki Bruinsin kanssa kahdeksanvuotisen ja yhteensä 90 miljoonan dollarin arvoisen jatkosopimuksen.
Ura > Maajoukkueura

| Mitalit | Mitalit | Mitalit |  |
| --- | --- | --- | --- |
|  Pastrňák vuonna 2024 |  Pastrňák vuonna 2024 |  Pastrňák vuonna 2024 |  |
Maa:   Tšekki
Miesten jääkiekko
| MM-kilpailut  | MM-kilpailut  | MM-kilpailut  |  |
|  Kultaa | Tšekki 2024 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Hopeaa | Suomi 2014 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Pronssia | Piešťany 2013 | jääkiekko |  |
Pastrňák edusti Tšekkiä MM-kilpailuissa vuonna 2016. Hänet valittiin Tšekin joukkueeseen myös vuoden 2016 maailmancupiin. Yhteensä Pastrňák on pelannut 11 A-maaottelua tehden 7 tehopistettä. Hän teki A-maajoukkuedebyyttinsä Euro Hockey Tourin ensimmäisessä kaksoismaaottelussa 27. huhtikuuta 2016 Znojmossa Ruotsia vastaan. Pastrňák merkittiin heti Tšekin ykkösketjuun Roman Červenkan ja Tomáš Plekanecin viereen. Hän sai ottelussa yhden kahden minuuttin jäähyn huitomisesta sekä toimi kerran Tšekin joukkuerangaistuksen kärsijänä liian monesta pelaajasta jäällä. Seuraavassa ottelussa 29. huhtikuuta 2016 myös Znojmossa pelatussa ottelussa Ruotsia vastaan Pastrňák teki ensimmäisen A-maajoukkuemaalinsa. Hänen osumansa jäi Tšekin 7–1-murskavoittoon päättyneen ottelun ratkaisumaaliksi.
Pastrňák edusti Tšekkiä myös alle 20-vuotiaiden MM-kilpailuissa vuosina 2014, 2015 ja 2016, joista vuoden 2015 turnauksessa hän oli joukkueen paras pistemies ja syöttäjä 7 tehopisteellä. Pastrňák palkittiin Tšekin yhtenä kolmesta parhaasta pelaajasta, kuten myös vuoden 2016 turnauksessa. Hän pelasi myös alle 18-vuotiaiden MM-kilpailuissa vuosina 2013 ja 2014, joista jälkimmäisessä turnauksessa Pastrňák toimi Tšekin varakapteenina ja voitti hopeaa.
Pastrňák pelasi myös alle 18-vuotiaiden Ivan Hlinkan muistoturnauksessa vuonna 2013, jolloin hän voitti pronssia. Pastrňák jakoi Tšekin sisäisen pistepörssin voiton Jakub Vránan kanssa 4 tehopisteellä. Hän pelasi myös World U-17 Hockey Challengessa vuonna 2012 ja alle 19-vuotiaiden World Junior A Challengessa vuonna 2012.
Muuta

Pastrňákin edesmennyt isä Milan pelasi omalla urallaan mm. Saksan alemmissa sarjoissa.
Debbi Peterson

| Debbi Peterson |
| --- | --- |

Henkilötiedot
Syntynyt: 22. elokuuta 1961 (ikä 63)
Ammatti:  muusikko
Muusikko
Aktiivisena:  1981–
Tyylilajit:  pop rock, pop, power pop, Paisley Underground, new wave, jangle pop
Soittimet:  rummut, laulu, kitara
Yhtyeet:  The Bangles, Kindred Spirit
Levy-yhtiöt:  I.R.S., Columbia, Koch
  [ Muokkaa Wikidatassa ] [ ohje ]  
Deborah Mary "Debbi" Peterson (s. 22. elokuuta 1961) on yhdysvaltalainen rumpali. Hän perusti The Bangles -rockyhtyeen Susanna Hoffsin ja sisarensa Vicki Petersonin kanssa. Hänellä on ollut myös vähemmän tunnettu ura yhtyeen ulkopuolella.
Peterson meni vuonna 1989 naimisiin ääni-insinööri Steven Bottingin kanssa. Parilla on kaksi yhteistä lasta.
Debatti

Debatti voi tarkoittaa seuraavia:
väittely
Debatti, suomalainen mielipidelehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Debatti”, voi hakea sivunnimihaulla, laajalla sivunnimihaulla tai tekstihaulla.
Dežo Hoffmann

Muistolaatta Dezo Hoffmannin syntymäkodin seinässä.
Dezider "Dežo" Hoffmann (24. toukokuuta 1912 Banská Štiavnica – 29. maaliskuuta 1986 Lontoo) oli slovakialaissyntyinen brittiläinen kuvajournalisti ja valokuvaaja, joka tuli tunnetuksi 1960-luvulla The Beatles -yhtyeen hovikuvaajana.